
с родопския масив Дамбала 


Стела Тодорова, Мария Николчовска 


В полите на масива Дамбала, Кърджалийско, са разположени няколко села", 
за чието население планината и лековитата вода са от особено важно културно 
значение. Почитта към лековития извор при капещата скала и поклонението при 
трите гробници (тюрбёта) на алианските шейхове от бекташийския дервишки 
орден, са важни моменти в структурата на традиционната обредност на населе- 
нието от този регион. 

Очертават се 4 пункта по билата на масива, почитани като свещени места: ле- 
ковитият извор Дамбала, тюрбетата на алианските светци Акче Али баба или 
Акчели баба, Яран баба или Ярана, Балъм баба или Балджась. 

Известният геолог и краевед Никола Иванов от Кърджали описва през 30-те 
години на века лековитата вода на Дамбала така: 

эз: Ясно като бял ден е, че тази вода още в далечно минало е ценена високо, било като спасител- 
на водопойна станция на тоя праисторически път, било като лечебна. 

Не твърдя, че действително тая вода е лечебна, обаче нека бъде известно, че тя се тачи от мест- 
ното население като много лечебна и то предимно за пелтеци (заекващи). 

Всяка година на Гергьовден тук се стича маса народ, даже от три дена разстояние, да пие и си 
вземе от тая вода. Посещава се не само от турците, а и от много българи от Хасковско, а най-важ- 
ното е, че със стъкла се изпраща вода чак в Родосто, Цариград и Анадола ва турци, отдавна изсели- 
ли се оттук. Бях свидетел да се изпраща от тая вода в колети чак в Бурса...“ 

Ще посочим още едно описание на почит към лековития извор на Дамбала от 
известната журналистка и краеведка от Кърджали Мара Михайлова, направено 
десетина години след това на Никола Иванов: 

„Наблизо до Омулолар е по-известният хълм Дамбалъ (Патра!) или Дамладъ.. Дамла — капка. 
На Дамбалъ има водопад. Има поверие, че неговата вода е лековита и вярващите отиват рано на 
Гергьовден (само тогава), събличат се голи и окъпват. Щом сторят това, всички болести изчезват... 
Вземат вода и пазят за ляк цяла година. От нея дават по капка на болните”. 


На друго място от същата авторка четем: 


„Останало е вярване, че ако се отиде на 5-ти срещу 6-ти май и се прекара нощта там, като рано 
сутринта преди изгрев слънце болният от каквато болест да е, се изкъпе съвсем гол под водопада на 
Дамбалъ, ще оздравее. Преди години много хора са отивали и като се изкъпят под водопада, ще 


1 Около масива. Дамбала са разположени следните алиански села: Чомаково (КЪшла); Рахиловци (Пъшала), 
изоставено; Горна Чобанка (Тўргутлар); Гривица (Шдафели), изоставено. Мохамеданските села са: Летовник 
(Язла); Груево; Кърваво село (КанлЪ кьой), изоставено; Свобода (Шикемлер). 

2 В, Арденска дума, бр. 545 от 18.П. 1943. 
ЗДА Кърджали, фонд 271--к, опис А арх. ед, 22, 1942-59 г., с. 153. Личен архив на Мара Михайлова. 

хвърлят настрана пари, ще за- 
вържат парцали на близките 
храсти и ще си отидат... От ви- 
соката скала се стичат едри 
капки, без да се образува силен 
водопад, и този, който се леку- 

Га в," д ва, ще чака да бъде измокрен 
КАРГА навсякъде. Но сега там е на- 
правена чешма и къпането ста- 
ва с поливане. За лечебните 
свойства на тази вода от връх 
Дамбалъ знаят и разправят 
старите мъже и жени от окол- 
ните по-близки и по-далечни 
села.“ 

И още: 

„На Гергьовден, преди из- 
грев слънце отиват на Дамба- 
лъ, Момчилградско, мият се с 
вода и пак казват: „Аръ аджи 
борда калсън, ель сель бизден 
гитсин“. Пият от водата, изми- 
ват се и завързват по някое пар- 
цалче, да остане болестта на 
него. Други оставят пари, нова 
кърпа и др. дарове, но непре- 
менно ще завърже парцал и ще 
каже като се мие и като за- 
вързва: „Аръ аджъ, ель сель 
борда калсън“. 

Тази традиция е жива 
и до днес, като напосле- 
дък бележи по-голям те- 
риториален обхват попу- 
лярността на лековитата 
вода. Структурата на 
Схематична карта на района около Дамбала обичая остава непроме- 

нена и до днес. 

На 5-ти май следобед всяка година започва изкачването на Дамбала по 
всички пътища и пътеки, водещи към капещата скала, където от много години 
насам е изградена и неколкократно подобрявана чешма. 


4 Цит. фонд от ДА, Кърджали, опис ї, арх. ед. 177, 1966--70 г. 

5 Архив на ИМ, Кърджали, отдел Етнография, арх. ед. 116. М. Михайлова. Бит на турското население в 
Източните Родопи, с. 316. Ръкопис, 1951—54 г. Наричането в превод има следния смисъл: „Болестите да ме на- 
пуснат и тук да останат.“ 

6 По спомени на жителите на с. Чомаково чешмата на Дамбала е изградена през 30-те години на века. Дото- 
гава водата е сълзяла по скалата и се е стичала по дървен чучур, а в подножието й се е била образувала локва с 
естествено оформено корито. Според жител от с. Канлъ кьой първата чешма при капещата скала е изградена 
през 1959 г. Саидахмед Салибрям от Момчилград е направил парично дарение за изграждането й, неговият съ- 
гражданин Юмер Алиосман я изградил с помощта на помощника си Мехмед Иса от с. Канлъ къой. През 1994 г. 

Придвижването до чешмата продъл- 
жава до здрач, когато насъбралите се 
хора се групират около лумналите ог- 
ньове, обграждащи в твърде голям пе- 
риметър извора. Гук са целите семейства 
на деца с дефекти в говора, със забо- 
лявания на очите и с други страдания. 
Те, според поверието, трябва в продъл- 
жение на три поредни години да преспят 
на 5-ти срещу 6-ти май на Дамбала и да 
бъдат изкъпани в определен час в леко- 
витата вода. Лекуваните деца са на въз- 
раст от 2—3 до 10—12 години. 

Наред със страдащите, на Дамбала 
тази вечер пребивават и други хора, в 
младежка и зряла възраст, които изпъл- 
няват обреда на миене, пиене и вземане 
на вода от извора с магическо-развлека- 
телна цел. Наливането на вода от Дам- 
бала и отнасянего й на следващия ден 
във всички домове на близките и по-да- 
лечните села има смисъла на приобща- 
ване на цялото общество към Гергьов- 
денско-хъдрелезкия магически обред. 

Времето на изпълнение на обреда с 
водата на Дамбала е ригуално определе- 
Жена от с. Горна Чобанка, Момчилградско. но: от първи петли до изгрев слънце. В 

този отрязък от време водата, според по- 

Сн. авторите верието, придобива вълшебна могъща 

изцелителна способност. Тогава мно- 

жеството се струпва около извора да пие животворната вода, да се къпе и прие- 

ме чрез обливането живителната й сила, да налее в съдове и да отнесе свещената 

вода в дома си, за да отпияг от нея тези, които не са имали сили да се изкачат на 
планината при извора. 

Предимство при вземането на водата се дава на болните и страдащи деца. 
Топли и сънени, стреснати в среднощния им сън край огнищата от необяснима- 
та гледка и необичайното действие с тях, полусъблечени, те биват поставяни под 
чучура и потапяни насила в ледената вода. Потапянето се повтаря три пъти. Ця- 
лата гора се оглася от неистовите им писъци, телата им се мятат треперещи в 
конвулсии от студ, дъхът им секва и в мига на следващото дълбоко поемане е 
магията на освобождаването на душата от болестите и ефекта на лечението. Тя- 
лото и духът се пречистват и се прераждат за нов живот. Всичко старо от мина- 
лото, което е било в съприкосновение с тялото, се оставя, завързва или захвърля 


чешмата се ремонтира и обновява, като се изгражда каптаж, поставят се два чучура с преливници, правяг се нови 
корита и бетонен навес с колони за заслон на хората в случай на дъжд. Майстор на последния градеж е жител на 
с. Чомаково. 

по околните храсти и 
дървета с фразите: „Дер- 
ман колдан, зебеб аллах- 
тан Бисмиллях.“ или 
„Беним аарларъм борда 
колмактан, калсън ал- 
лахтъ“, означаващи раз- 
деляне с болестта и оз- 
дравяване с божията по- 
мощ. За отнетата от из- 
вора вода се заплаща с 
монета, пусната в кори- 
тото на чешмата. 

След тях мъже и жени 
от най-младата възпро- 
изводителна възраст до 
дълбока старост изпъл- Чешмата с лековитата вода на Дамбала. 6 май -- Хъдрелез, 1993 г. 
няват ритуалното обми- 
ване, като започват от 
очите, ушите, главата, гърдите, ръцете и стигат до краката. Те също пущат моне- 
та в коритото на чешмата за налятата вода и оставят части от бельото си на 
околните дървета, изричайки по три пъти магическите фрази. Преминали по 
всички стъпала на предписания обред и стигнали до съкровеното, превити под 
тежестта на успокоените и заспали на гърбовете им деца, натоварени с всевъз- 
можни големи съдове със скъпоценната живителна вода, хората тръгват на вър- 
волици от извора надолу по всички големи и малки пътеки от Дамбала към род- 
ните си места. Изгревът ги заварва далеко от мястото на магическото преражда- 
не, където след още една година ще се затвори един завършен цикъл и след него 
ще последва друг, както е било още от сътворението на света до днес. 

Масивът Дамбала и неговите природни и културни дадености попадат тери- 
ториално в регион, населен предимно с алианско население”, което възпроизвеж- 
да своята общностна идентичност до голяма степен на базата на обредите, свър- 
зани с лековития извор и култа към светиите от тюрбетата на планината. 

Според едно тяхно поверие лековитата вода от капещата скала е творение на 
алианските светци Кърклар, четиридесетте, които според вярването са духове, 
невидими от грешните и видими за чистите и съвършени праведници. Те са ду- 
ховни водачи: баба, дедец (ед. ч. деде), дошли от Хорасан, осенени са от 60- 
жествена сила и промисъл и творят само добрини. Когато веднаж се хранели със 
своята божествена храна, състояща се от фурми, грозде, инджир, цитрусови пло- 
дове, седнали на Софра кай, каменна трапеза, върху билото на планината и 


Сн. авторите 


7 Освен гореизброените алиански села в подножието на масива Дамбала, съществуват и други, свързани не- 
посредствено с първите както по територия, така и по отношение на своята религиозно-културна принадлежност. 
Това са: Биволяне, чисто алнанско село; Равен смесено - сунити и шиити; Нановица, смесено; Горно Прахово; 
Татул, смесено; Постник, чисто алианско село; Вряло, Девинци, чисто алиански села; Звезделина, смесено, в Кър- 
джалийско, Момчилградско, Крумовградско. 

8 Названието Баба или Деде, Дедец се употребява като прозвище на водач на дервишки орден. 

ожаднели, а нямало вода, 
един от тях, Яран баба 
показал своите неземни 
способности. Сакалъ ва- 
танджъ Яран баба, брада- 
тият родолюбец Яран ба- 
ба, ударил с юмрук по 
скалата и от нея закапала 
вода. „Като не тече, поне 
да капе“, казал Яран баба. 
затова скалата се нарича 
Дамбалъ, капеща”. 

Сътворена от светци, 
тази вода има вълшебна 
живителна прераждаща и 
здравоносна сила. Тази 
Дърветата около чешмата на Дамбала, обкичени с дрехи на леку- митична идея е породена 
ващи се. от представата за чудо- 

творствата на светията 

Сн. авторите Али, или Хазрети Алй. 

Той, подобно на Исус 

Христос, твори чудеса. Али притежава способността да възкресява от смъртта. 

Така както Исус възкресил пиленца от червените великденски яйца, Али съживил 

пръчка от фурма и я отрупал с цвят и плод. Убит в Кюфе и изчезнал без гроб във 

водите, той се превръща в дух без реален образ. Водите за алианите са божия 

благодат и съприкосновението с тях е достигане до най-възвишеното състояние 
на тялото и духа. 

Тези схващания на алианите за божествената сила на водата като извечна ма- 
терия и лоно на задгробния живот на Хазрети Али и всички негови наследници, 
се преплита с образите на светците от мюсюлманската митология Хадир и Иляз, 
носители на безсмъртието. Техният празник е Хъдрелез, честван на 6-ти май, ко- 
гато е денят на християнския светец-войн св. Георги. Мотивът за безсмъртието и 
възкресението, присъщ на християнската религия, е въплътен в кораническите 
персонажи Илиас, Хадир, Идрис, Джирдис, които символизират живота и 
смъртта, безсмъртието. 

Според традицията на сунитското мюсюлманско население от селата около 
Дамбала, Груево, Свобода, схващането за лечебната сила на капещата вода е 
свързано именно с представата за обезсмъртяващите качества на Хадир и Иляз, 
които са и покровители на пътешествениците по суша и море. Поверието гласи, 
че на 5-ти срещу 6 май, във времето между първи петли и изгрев слънце светците 
Хадир и Иляз се срещат след едногодишното си пътешествие по земята. В часа 
на тяхната среща се твори безсмъртието и прераждането за ново начало. Съпри- 


9 Легендата е записана в с. Чомаково, Момчилградско, в няколко варианта. На Софра кая дошли 12 
пейгамбери и седнали да се угощават с чеверме от бивол. Когато ожаднели, Осман баба ударил с юмрук скалата 
и от нея протекла толкова силна вода, че за да не се залее и повлече селото, я запушили с мръсна, сярна вълна. 
Затова водата се стича на капки по скалата. 

косновението с бликащата по 
волята на Аллах вода, облива- 
нето и къпането е сливане с 
извечното начало, освобожда- 
ване от болестите за живот. 

Това обяснява популяр- 
ността на Дамбала като пла- 
нина, даряваща живот с во- 
дите си. Тя е известна и сред 
ортодоксалното мюсюлман- 
ско население на Източните 
Родопи, аи в по-широк ареал. 

Гергьовденското къпане в 
реки и извори рано сутринта 
преди изгрев слънце е харак- 
Тюрбето на Балъм баба и кленовото дърво. терно за цяла България”. В 

Южна и Югоизточна Бълга- 

Сн. авторите рия на този ден моми и момци 

се къпят в реки, след което иг- 

раят обредно хоро и си разменят пръстени. В Македония мъже и жени се къпяг 

преди изгрев слънце във витела на воденицата, а девойките се къпяг под 

трендафила за хубост. В Северна България на Гергьовден става обредно къпане 

на младоженците и младите булки за плодовитост. В Кърджалийско преди из- 

грев слънце жени и моми нагазват в Арда за здраве и плодовитост и се мияг с 
донесена от седем чешми вода от мартувала, гадаенето с китки. 

Поради особените природно-географски дадености на Източните Родопи на 
много места съществуват извори от просмукваща се през скалите дъждовна 
вода, подобно на капещата скала на Дамбала. Тези извори са обект на идентична 
обредност и носят названия, производни на капка. Това са обектите с лековити 
води Дамла Кай (Капеща скала), Кай пунар (Каменен кладенец) при 
с. Старейшино, Момчилградско, Джортлен чешме при кв. Гледка в Кърджали, 
Инкая шолле (Пещернияг извор) при с. Рани лист, Кърджалийско, Андреевата 
чешма при с. Шумнатица, Момчилградско, вришките или вирюшките, т. е. 
врисчетата, изворчетата, при с. Кирково, Момчилградско и много други. 

Аналогични на тези пролетни обреди с водата са и летните Еньовденски 06- 
мивания, характерни както за българите, така и за много народи по света". 

Миенето, къпането и преспиването на изворите ще има здравоносен ефект, 
ако бъде последвано от оставяне на монети, конци, парчета от дрехи или цели 
дрехи при водата, по храстите и дърветата или пък косми от главата по тревите 
при лекуване на главоболие. В митологията нишките са човешките съдби, които · 
привързват кьм предопределеното или освобождават от него, предизвикват или 
предотвратяват болести, превръщат хаоса в космос. Космите от главата са жиз- 


07. Колева. Гергьовден у южните славяни, С., 1981, с. 156, 158, 160, 179. 
им. Арнаудов. Студии върху българските обреди и легенди, С., 1971, Т. 1., 1971, с. 252, 253, 254. 

нена енергия, вещество 
на живота, което играе 
ролята на връзка с пре- 
допределеното”. 

Здравоносната функ- 
ция на къпането в реки и 
извори, преспиването на 
аязма, валянето по роса, 
е следствие от оплоди- 
телната функция на съ- 
прикосновението с при- 
родата или се развива 
успоредно с нея. Из- 
ползването на изворите 
за лечение е древна ези- 
ческа практика, харак- 
Бунар в съседство с тюрбето на Балъм баба. терна за предславянско- 
то население по нашите 
земи. 

На най-високата точка на масива Дамбала, връх Акче ач и в подножието на 
двата масивни риолитни пояса, наричани с общото название Герман кая или 
Герме" кая, се намират трите тюрбета на бекташийските предводители Кази 
Акчели баба, Яран баба и Балъм баба. Тези тюрбета са изградени според алиан- 
ския религиозен канон с ориентация на гробовете на североизток--югозапад или 
на север-юг. Те са с хиперболизирани размери на надгробната могилка и с ма- 
сивни каменни колони при главата и краката. До тези колони са побити или по- 
ставени каменни свещници за палене на свещи. Камъкът при главата на Акчели 
баба е с надпис на турски и арабски: Кази Акчели баба. До главата на всеки един 
от тези гробове расте дърво: при тюрбето на Акчали баба това е клен, наричан 
от местното население акчеач; при главата на Яран баба е израснал вековен дъб, 
меше, а по протежение на могилката са посадени три млади кленови дървета. 
При тюрбето на Балъм баба също се намира кленово дърво. Всички тюрбета са 
с високи каменни огради в правоъгълна форма, с дебели каменни зидове със и 
без спойка. Над тюрбето на Акчели баба е издигната малка постройка с правоъ- 
гълна форма и четирискатен керемиден покрив, а над него се извисява короната 
на вградения клен. При тюрбетата са изградени още малки постройки за молит- 
ва и преспиване на поклонниците, ода и кухни, ашеви. Около тюрбетата блика 
вода в изградени със суха зидария кладенци (ед. ч. пунар) или съвременни чешми 
с пивка и студена вода като тези от капещата скала. 

Изграждането на чешми и кладенци при тюрбетата се счита за проява на 
висше благодеяние и почит към дедето. 

Старинността и по-трудната достъпност до тюрбето на Акчеач е довело до 
запазване на някои по-архаични форми на обредните съоръжения, свързани с ор- 
ганизацията и провеждането на ежегодния голям алиански събор, наричан 


Сн. авторите 


12 Дж. Купър. Илюстрована енциклопедия на традиционните символи. С., 1993, 30—31, 96—97, 141. 
ВТ. Колева. Цит. съч., с. 179; М. Арнаудов. Цит. съч., Т. 1,252--253. 


140 


майхе, махе, маё (ар)“, като последната именна форма е най-разпространена. 
Тези постройки се наричат алъджъ, място за дарове, и са оформени от каменен 
зид без спойка с височина до 1.50 м в елипсовидна форма с отвор. В едно от тези 
приспособления се събират донесените баници (ед. ч. пиде) с лук и извара, а в 
друго се събират съдовете с краве масло. В подобна форма, изградена от плет, се 
затварят донесените ярета, агнета, телета. Всички тези дарове се разиграват на 
провеждания търг по време на маето с цел набавяне на средства за провеждане 
на мае през следващата година. 

Тези малки каменни заграждения по форма и функция напомняг твърде 
много за оброчищата и църквичките в чест на християнските светци, срещани 
особено в Южна България, Пловдивско, Хасковско“. 

Тюрбетата са изградени на високи отворени поляни с просторен изглед, об- 
градени с гора, обрасли с дъхави билки и треви, надарени с пивка и сгудена вода. 
В периметър от около 300--400 м е в сила традиционната норма, забраняваща 
сеченето на дървета и косене на треви в памет на погребаните тук алиански 
предводители . Нарушаването на забраната бива последвано от божие наказа- 
ние. 

Алианските предводители от бекташийския орден са утвърдени за светци и 
като такива се явяват покровители на селата, в чиито землища се намират тюр- 
бетата им. Определени лица от селата, избрани с всеобщото одобрение на 
алианската религиозна общност, обслужват поклоненията и организацията ва 
ежегодните събори на тюрбетата. Те поддържат в добър вид тюрбето, всяка не- 
деля и четвъртък палят свещи от името на алианите в селото, обслужват из- 
вършването на посветителски курбани за здраве, т. е. те изпълняват адак (оброк). 

Жертвоприношенията при тюрбето се извършват винаги до единия ъгъл на 
каменния зид, като се следи кръвта на животното да изпръска стената. При ин- 
дивидуалните курбани се принасят в жертва птици или агнета и ярета, като от 
последните се приготвя ястието печене. За жертвени животни по време на еже- 
годните събори (маетата) се подбират добре охранени ялови овце и кози. Наряз- 
ването на месото на жертвеното животно става вътре в заграждението на тюрбе- 
то при краката на светеца”. 

Алианските събори при тюрбетата на Дамбала са част от многобройните 
пролетни маета на територията на алианския регион. Те са проява на почит към 
светеца от населението на всички алиански села на Източните Родопи. Не са 
редки случаите на посещения от Делиормана и изселници от Турция. Освен това 


14 Съборът (маёто) на Акчели баба се провежда най-рано от всички пролетни маета - алиански събори — на. 
21 май. Това на Яран баба е на 29 май, а на Балъм баба е на 5 юни. Помощните постройки при тюрбетата на 
Яран баба и Балъм баба са разрушени от властите през 1985 г. 

15 Етнография на България, Т. 3, С., 1980. 

16 Тази забрана е валидна и за алианските, и не само за тях, гробища, където растат вековни дървета, гният 
исполински дървесни трупи, но нищо не се докосва с човешка ръка, за да не се наруши хармонията на святото 
място, вратата към отвъдното. 

1? Г орбето на Акчели баба се е обслужвало от алианската религиозна общност от с. Гривица апаафели). 
След изселването на жителите му в с. Войводово и с. Орлово, Хасковско, през 50-те години на нашия век, тези за- 
дължения се поемат от алианите от с. Горна Чобанка, Момчилградско. Тюрбетата на Яран баба и Балъм баба се 
обслужват поотделно от двете махали на с. Чомаково. До 50-те години за тюрбето на Яран баба се е грижело на- 
селението от с. Рахиловци (Пъшала). 2 

се проявява търпимост от страна на алианската религиозна общност към гости 
от турски села, както и към християните. 

Маето е комплекс от религиозни и битови обреди: жертвоприношения на 
дребни домашни животни, дарения на живи животни и птици, на краве масло и 
различни земеделски растителни продукти, дрехи, пари; търг на даренията за 
набавяне на средства за маето на следващата година, угощение с приготвената 
при тюрбето обредна храна (кешкекь до преди 40 години и пиляф след това)". 

Приготвянето на храната и обслужването на всички обреди се извършва от 
мъжете на домакинстващата общност. Възрастните жени вземаг участие при 
чистенето на ориза и миенето на казаните. По време на пролетните маета, какви- 
то са и тези на Дамбала, е забранено присъствието на жени във възпроизводи- 
телна възраст. От това табу са изключени ритуално чистите момичета и жените 
в стадий на менопауза. 

Целият обреден комплекс съдържа идеята за измолване на дъжд с посредни- 
чеството на почитания и богато надарен дедец. Наред с това в системата на об- 
редните действия, за прикритие пред ортодоксалния ислям, се извършва моле- 
бен за дъжд, ямур дувасъ, под ръководството на сунитски ходжа. 

Разпространено е вярването, че горещите молитви по време на маето смекча- 
ват волята на Аллах и до вечерта на същия ден завалява дъжд. 

Изворите при тюрбетата се почитат като свещено творение. Водата в тях се 
счита за тъждество на погребаните деди. Според поверието тя е бликнала, когато 
те били положени в гроба. Същото се отнася и за вековните дървета, израснали в 
тюрбетата при главите на покойниците. 

Двата риолитни пояса на Дамбала, които обграждат билото на масива и в на- 
чалото на които се намира капещата скала с лековитата вода, са известни сред 
населението с названието Герман кая или Герме кая. В българската топонимия 
имена, производни от името Герман не са редки и в Южна България”. Те ве- 
роятно са във връзка с името Герман, Джерман и имат отношение към обичая за 
дъжд с името Герман. Счита се, че названието Герман е възникнало на основата 
на древнотракийската ономастика и оттогава се е запазило в географската но- 
менклатура на страната”. 

В българската народна митология съществува демоничен персонаж с името 
Герман градушкар, който се явява във вид на орел, предвождащ градоносен об- 


18 По време на ма то на Акчели баба през 1994 г. за приготвяне на обредната храна са били заклани 14 овце, 
сготвени на пиляф - бял ориз с месо, олио и краве масло за около 40 казана. Преди това, вместо с ориз месото се 
готвело с чукано жито. Това ястие се нарича кешкекь, кашесто ястие с чукано белено жито и месо. Житото се 
чука в каменни хавани, наричани дибеци (ед. ч. дибек), издълбани в скалите, намиращи се на поляната при тюр- 
бето на Акчели баба. С помощта на големи дървени чукала, токмаци (ед. ч. токмак) двойки мъже извършвали 
ритмично удряне до обелване и натрошаване на житото. Кешкекът е обредна храна при календарните (Коледа), 
сватбените и погребалните обичаи на българите от Беломорска Тракия, Източнородопската област и малоазий- 
ските българи. Кешкек варят и турците-сунити по време на сватбените и погребалните обичаи. 

Р С. Герман, Пиротско; връх Германица в Рила; р. Джерман, приток на Струма; Германиково, пресечена 
местност в Малкотърновско. Вж. Етимологичен речник, С., 1971, 238—239. Също: с. Джерман, Дупнишко; 
с. Герман, Софийско. Вж. М. Арнаудов. Студии.., Т. 1. с. 228. Също: топонимите Герман кай -- скала над 
р. Арда, южно от с. Долно поле, Харманлийско; Гермйн каясъ над с. Рабово, Харманлийско; Гярма кай — скала 
при с. Пътниково, Харманлийско. Вж. Г. Христов, Р. Кокаличева. Топонимически свидетелства за истори- 
ческата съдба на българското население в Родопите. Ръкопис. 

20 М. Арнаудов. Студии.., с. 228. 

лак. В Бъдкивечерската традиция на Кюстендилския край той се кани милосгиво 
на трапезата, тъй като през лятото с отпъждан и нежелан. С предохранителни 
мерки против градушката и гърма е свързан християнският празник, посветен на 
св. Герман (12 май ст. ст.), предал нова религиозна осмисленост на тракийското 
митично същество Герман, Джерман. Така и глинената фигурка от обичая Гер- 
ман, типичен за Северна България, възникнал на „стара трако-мизийска почва“, 
получава името си от християнския празник на св. Герман”. 

Наличието на топоним, производен от името Герман, каквото е названието 
Герман кая от Дамбала, както и разпространеното сред местното население по- 
верие за митологичен образ на градоносен облак, предвождан от птица, куш, 
гуш, и способността на отделни хора чрез молитва „да обърнат“ облака, ни да- 
ват основание да считаме, че те са фрагментирани остатъци от древнотракийска- 
та култура на предславянското родопско население, възприети по силата на тра- 
дицията от следващите цивилизации в обичаите за дъжд и градушка. 

За другото название на скалния пояс, Герме кая, преосмислено като Огражда- 
ща скала може да се счита като трансформация на названието Герман кая по 
силата на онези езикови закони, създали топонима Гярма кая кая при 
с. Пътниково, Харманлийско”?. 

Пролетните маета на алианите са обичаи за дъжд и като такива имат връзка с 
аналогичните обичаи в българската фолклорна култура, каквито са Пеперуда и 
Герман. Те са местни специфични прояви на този вид обредност и бележат общи 
смислови и структурни черти с обичаите за дъжд от другите региони на страна- 
та. Обичаите Герман и Пеперуда се обединяват върху една обща светогледна ос- 
нова — схващането за сушата като резултат от човешкия грях. По този признак 
те имат връзка и отношение към семейните обичаи - сватба, смърт, погребе- 
ние?. От друга страна, при разглеждането на структурните особености на маето 
като свособразен обичай за дъжд, става ясно, че и там съществува същата забра- 
на за участието на жени във възпроизводителна възраст, а се допускат чисти 
момичета и „отродили се“ жени. Последните имат право да се изкачат до тюрбе- 
то, да се поклонят на светеца и да запалят свещи, да поднесат дарове във вид на 
краве масло и баници, да помагат в приготвянето на обредната храна, да участ- 
ват в търга при продажбата и наддаването. Те са биологически предпазени от 
извършването на грях, за разлика от останалите жени, които не се допускат до 
пролетните маета, „за да не мърсят“. Следователно пролетните алиански маета, 
съдържащи в основата си обредни действия за дъжд, имат обща светогледна ос- 
нова с Пеперуда и Герман и като тях са във връзка с по-широк кръг явления от 
системата на семейната обредност. 

Връзката на маето с обреда Герман се откроява и при еднаквото им отноше- 
ние с погребалните обичаи. И в двата случая действията се извършват около по- 
койник, умрял от неестествена смърт и погребан на необичайно място. Резулта- 
тът от оплакването на Германа и молитвите към дедеца е еднакъв — завалява 


21 Пак там, с. 228. 

2г. Христов, Р. Кокаличева. Цит. съч., с. 25. 

23 Грехът е деяние, нарушаващо нормалните норми на поведение според обичайното право (недевствена не- 
веста, извънбрачни връзки, погребване на некръстено дете, на умрял от неестествена смърт и погребан в общото 
селско гробище ит. н). Вж. Ст. Генчев. Обичаят Герман в Добруджа. - Векове, 1973, №2, 31--39. 

дъжд, бликва вода. Жертвоприношенията, даровете и изобилната поминална 
трапеза са в унисон с погребалната обредност и нейно хиперболично подобие. 
Обредната храна кешкекь по време на маето е еднаква по название и начин на 
приготовление, както и по семантично значение със сватбената и поминална 
храна на голяма част от българския народ и на съседните балкански народи. 

Тези сходни елементи в обичаите за дъжд от различните части на българската 
етническа територия сочат общото генетично начало на тази културна традиция 
от културата на древните траки по нашите земи. Фрагментирането на явлението 
през вековете, трансформациите и новите религиозни наслагвания по пътя на 
християнизацията, а след нея на ислямизацията в сунитския и шиитския й ва- 
риант са превърнали обичаите в специфични и многообразни проявления на 
една и съща светогледна идея, битуваща в рамките на българската етническа те- 
ритория. 

Обобщавайки казаното дотук, бихме подчертали, че масивът Дамбала като 
реален природен и културен обект дублира традиционния митологичен образ на 
свещената планина. Той притежава всички необходими параметри и елементи на 
модела на света, на космическото устройство в организиран порядък“. 

Неговите върхове са убежище на алианските светци и са място на контакт 
между живи и мъртви. Планината е път на духовен преход от едно ниво на съ- 
ществуване към друго, тя е врата към отвъдния свят, но същевременно и извисен 
път към небесните богове. Тя е обиталище на митичните същества на дъжда, 
гръмотевиците и градушката и затова там се провеждат молебените за дъжд, 
съпроводени с големи жертвоприношения, дарове и пищни трапези, откъдето 
произлиза и фразата „На маето става голям боллук“. Този своеобразен обичай за 
дъжд, подобно на Пеперуда и Герман, популярен в Северна България, е отраже- 
ние на религиозния синкретизъм между езичество, християнство и шиитския ис- 
лям. 

В митологията на алианското население от подножието на Дамбала образът 
на свещената или космическата планина е особено силно развит за сметка на 
образа на световното дърво, между тях съществува взаимно смесване и заменяе- 
мост. Твърде показателен в това отношение е примерът на употреба на едни и 
същи думи за назоваване на планината, дървото и светеца: най-високият връх на 
масива се нарича от местното население Акчеач; сакралната точка на този ма- 
сив е тюрбето на един от предводителите на бекташийския орден, в което расте 
кленово дърво със същото название акчеач; алианският баба, погребан под това 
дърво, се нарича Акчели баба от Акче Али баба. Провежданото в неговата чест 
мае е първото от групата на пролетните маета в региона около Дамбала. Про- 
вежда се на 21 май и съвпада по време с християнския празник св. Герман 
(12 май ст. ст.). 

Останалите двама светци - Яран баба и Балъм баба вероягно са от по-нисък 
йерархичен порядък, но са отъждествени с дъб и клен, мигологически символи 
на световното дърво. 

Масивът Дамбала съвпада с модела на свещената планина и по един много 
съществен свой показател: той е център на водите с многобройните си извори. 


24 Мифы народов мира, Т. 1. 311—315; Дж. Купър. Илюстрована енциклопедия.., с. 164. 

Всички реки започват от него. Водите, извиращи от планината, притежават маги- 
ческа целебна сила именно поради схващането за планината като модел на 
света. Къпането в изворите през определено ритуално време има плодоносна 
функция и е във връзка с представата за дъжда като символ на мъжкото оплоди- 
телно начало. Само по себе си къпането е прераждане, ново начало, инициация, 
откъдето се корени и неговата здравоносна функция. 

Един от скалните навеси в основата на риолитните пояси, известен с назва- 
нието Кемер таш (Сводест камък) е обект на легендарен разказ за това, че той е 
врата към скривалище на съкровища, пазени от змия. В митологията змията е 
хтонично същество, обитаващо пещери, които в митологичен план са врата към 
подземния свят и света на мъртвите. 

Този факт допълва параметрите на митологическата представа за трите нива 
на космическото устройство (подземен свят, видим свят, небесно пространство 
или Космос) и за планината като център на света и неговата ос -- ахіѕ типі. 

Сакрализацията на масива Дамбала в съзнанието на населението от подно- 
жието му е във връзка с изповядваната от него мюсюлманска религия. Дамбала 
е включен в културната традиция преди всичко като свешено място на алианите 
във връзка с култа към бекташийските дервишки предводители, чиито тюрбета 
се намират на върха на планината. Този култ е подчинил всички запазени по- 
ранни езически митологични представи и традиции на местното население на 
почит към демонични и свръхестествени сили, носещи дъжда, към планината, 
камъка, дърветата, водата в една неповторима синкретична амалгама. 


Кърджали 

